7. mai

7. mai on Gregoriuse kalendri 127. (liigaastal 128.) päev. Juliuse kalendri järgi 24. aprill (1900–2099). 1366 – Liivi ordu ja Riia peapiiskop sõlmisid Danzigis kokkuleppe, mille järgi ordu loovutas Riia linna peapiiskopile, viimane loobus nõudmast ordult vaimulikku kuulekust ja läänivannet. Paavst seda lepingut ei kinnitanud. 1535 – Tallinna raekohtu otsusel hukati Harju väravas pea mõõgaga maharaiumise teel Riisipere mõisnik Johann von Uexküll, süüdistatuna oma talupoja Suurepere Madise piinamises ja puuhaluga surnuks peksmises. 1681 – Liivimaa maapäev lükkas tagasi eelmisel, 1680. aastal Rootsi kuninga Karl XI läbi surutud mõisate reduktsiooni seaduse. Ühtlasi lükkas maapäev tagasi ka Karl XI ettepaneku vabastada rüütlimõisate talupojad pärisorjusest. 1845 – Venemaa keiser kinnitas instruktsiooni, mille kohaselt iga õigeusu kiriku juurde tuli luua kihelkonnakool. 1920 – Asutav Kogu võttis vastu avalike algkoolide seaduse. Senised erinevat tüüpi algkoolid asendati ühtse avaliku algkooliga, õpetus muudeti emakeelseks ja maksuvabaks, kehtestati 6-klassiline koolikohustus ning deklareeriti ühtluskooli põhimõtet. 1923 – lõppesid 5. mail alanud Riigikogu teise koosseisu valimised. 1923 – Tallinna eeluurimisvanglast põgenes kuus naiskommunisti, kes tabati alles kuu aja pärast katsel pääseda mootorpaadiga Nõukogude Liitu. 1928 – asutati Pärnumaa Spordiliit. 1936 – Tallinnas algas Balti riikide välisministrite IV konverents. 1937 – kindral Johan Laidoner saatjatega asus teele George VI kroonimisele. 1937 – Riias lõppesid Euroopa meistrivõistlused korvpallis, kus Eesti jäi viiendaks, võitis Leedu. 1938 – vastavalt 5. mail vastu võetud amnestiaseadusele vabastati kõik poliitvangid ning lisaks veel mitusada muude seaduste vastu eksinud karistusalust. 1940 – Tallinnas toimus Omakaitse Sihtkapitali komitee esimene koosolek, juhatuse esimeheks valiti Johan Pitka. 1989 – asutati Eesti Maaliit (EML, esimees Arvo Sirendi). 1992 – Eesti, Läti ja Leedu välisministrid kirjutasid alla Strasbourg'is Euroopa kultuurikonventsioonile. 2010 – Saku Suurhallis toimus Teatri NO99 etendus Ühtse Eesti suurkogu. 2013 – Orbiidile jõudis Eesti esimene satelliit ESTCube-1. 1703 – Inglise väed eesotsas Marlborough' hertsogiga okupeerisid Kölni peapiiskopkonna ja seejärel Bonni, sellal kui prints Eugène lõi lahinguid Reinimaal ja Lõuna-Saksamaal. 1718 – Prantsuse kolonist Jean-Baptiste Le Moyne de Bienville asutas Mississippil linna ja nimetas selle Philippe II auks La Nouvelle-Orléans-iks (tänane New Orleans). 1777 – USA ristleja Surprise hõivas La Manche'i väinas Briti laeva Prince of Orange. 1794 – Prantsusmaal kehtestati ametlikult Ülima Olendi kultus. 1821 – Suurbritannia Aafrika kompanii saadeti suurte kulude tõttu laiali ning Sierra Leone, Gambia ja Kullarannik läksid Suurbritannia valitsuse alla: moodustati Briti Lääne-Aafrika. 1848 – Preisimaa väed surusid maha Varssavi ülestõusu ja mässajad andsid alla. 1915 – Esimene maailmasõda: Saksa allveelaev U-20 uputas Iirimaa ranniku lähedal Suurbritannia liinilaeva Lusitania. Hukkus 1198 inimest. 1943 – Teine maailmasõda: liitlasväed vallutasid Tunise ja Biserta ning sakslased taganesid Cap Boni poolsaarele. 1945 – Teine maailmasõda: Hispaania katkestas diplomaatilised suhtes Saksamaaga. 1946 – Akio Morita ja Masaru Ibuka asutasid Tokyis sidetööstusettevõtte Tōkyō Tsūshin Kōgyō Kabushiki kaisha, 1958. aastast kannab firma nime Sony. 1954 – prantslased loovutasid Dien Bien Phu Põhja-Vietnamile. 1970 – Somaalia natsionaliseeris kõik oma välismaised naftakompaniid ja pangad. 1971 – USA loobus dollari kasutamise kontrollist USA-Hiina äritoimingutes. 1976 – Leonid Brežnev sai marssali sõjaväelise auastme. 1988 – šiiidid pidasid ägedaid tänavalahinguid, et võtta enda alla kontroll Beiruti lõunaosa agulite üle. 1989 – Pekingi üliõpilaste liidrid, kes nõudsid demokraatlikke reforme, lubasid veel vähemalt viis päeva loengutelt puududa. 1990 – kaks Norra suusatajat jõudsid esimestena ilma koerte, sõidukite ja välise abita põhjapoolusele. 1991 – päästeamet hoiatas, et pärast keeristormi ähvardab 8 miljonit Bangladeshi elanikku kooleraepideemia. 1992 – Saksamaa suurim tööliste streik lõppes palga korrigeerimise kokkuleppega. 1992 – Kosmosesüstik Endeavour startis oma esimesele missioonile STS-49. 1993 – Itaalia peaministri Carlo Ciampi uus valitsus võitis usaldushääletusel ning sai volitused poliitilise süsteemi reformiks. 1994 – seaduseandjad andsid Johannesburgis ametivande, kui Lõuna-Aafrikas tuli võimule mustade ja valgete ühine valitsus. 1995 – Jacques Chirac võitis Prantsusmaa presidendivalimised. 2009 – Prahas toimus idapartnerluse asutamiskohtumine.  Pikemalt artiklis Sündinud 7. mail 1711 – David Hume, šoti filosoof, ajaloolane ja esseist 1812 – Robert Browning, inglise luuletaja 1819 – Otto Wilhelm von Struve, baltisaksa astronoom 1833 – Johannes Brahms, saksa helilooja 1840 – Pjotr Tšaikovski, vene helilooja 1861 – Rabindranath Tagore (Thakur), india kirjanik, Nobeli auhind 1913 1867 – Władysław Reymont, poola kirjanik, Nobeli auhind 1924 1892 – Josip Broz Tito, Jugoslaavia riigijuht 1892 – Oskar Angelus, Eesti riigiametnik, poliitik, sõjaväelane 1901 – Gary Cooper (Frank James Cooper), ameerika näitleja 1907 – Martin Karmin, eesti põllumajandusteadlane 1919 – Eva Perón, filminäitleja ja Argentina presidendi abikaasa 1920 – Toomas Aring, eesti spordifotograaf 1922 – Darren McGavin, ameerika näitleja 1923 – Anne Baxter, ameerika aktriss 1939 – Rudolphus Franciscus Marie "Ruud" Lubbers, hollandi poliitik, peaminister aastail 1982–1994 1956 – Jan Peter Balkenende, hollandi poliitik, peaminister aastail 2002–2010 1961 – Ivar Must, eesti helilooja 1965 – Owen Hart, kanada profimaadleja 1968 – Traci Lords (Nora Louise Kuzma), ameerika näitleja ja endine pornotäht 1969 – Eagle-Eye Cherry, rootsi/ameerika laulja 1981 – Jaak Prints, eesti näitleja  Pikemalt artiklis Surnud 7. mail 1523 – Franz von Sickingen, Saksa riigirüütlite ülestõusu juht 1812 – Antonio Salieri, itaalia helilooja 1932 – Paul Doumer, prantsuse poliitik 1938 – Octavian Goga, Rumeenia poliitik 1977 – Francisco Saverio, Parma hertsogliku perekonna pea 2000 – Douglas Fairbanks, Jr., ameerika näitleja 2008 – Leili Kuldkepp, eesti ehtekunstnik 2021 – Jegor Ligatšov, Nõukogude Liidu partei- ja riigitegelane ning Venemaa poliitik 2024 – Evald Aavik, eesti näitleja Raadiopäev – NSV Liidus ja Venemaal (vaata Aleksandr Popov) Eestis – Helma, Helme, Helmeles, Helmi ... Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 84. Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 128 ESBL veebis (vaadatud 29.12.2014) Eesti A & O. Tallinn, 1993, lk. 127 NO75 Ühtne Eesti suurkogu no99.ee Graham Hancock, Robert Bauval. Talisman : pühad linnad, salausk. Tallinn, 2007, lk. 31 Was war am 07. Mai 1945 chroniknet.de Aleksandr Maisurjan. Teistmoodi Brežnev. Tallinn, 2013, lk. 371